Document ID: /roh_data/filtered/fineweb-2-filterrobots_roh.jsonl.gz/411

Picturas da Ziràn analisadas en in cudesch nov
- Mesemna, 16.12.2015, 20:22
Il plafond da maletgs da Ziràn è vegnì fatg en il baud 12avel tschientaner. Ina nova ovra da Marc Antoni Nay sa deditgescha ussa a l’analisa da quest’ovra d’art, sia installaziun, sia istorgia e la tecnica da malegiar.
Plinavant cuntegn il cudesch in’emprova da reconstruir l’oriunda ordinaziun dals maletgs. L’autur emprova era da classifitgar la tradiziun da lavuratori, ina tradiziun da pictura lumbarda.
L’autur Marc Antoni Nay è naschì l’onn 1956, è bab da trais uffants e viva a Quinten. El ha studegià germanistica ed istorgia d’art a l’universitad da Turitg. Durant 14 onns ha el lavurà per la tgira da monuments, nua ch’el è vegnì en l contact cun il plafond da picturas en la baselgia da Ziràn.
RR Actualitad bunura 06:00